Kulit kering apabila banyak lembapan hilang daripada kulit.
Lembapan sentiasa bergerak ke atas
dari dalam kulit anda ke permukaan,
kemudian hilang.
Permukaan kulit anda ada selapisan minyak
yang mengawal jumlah lembapan yang hilang.
Apabila terlalu banyak yang hilang, kulit anda menjadi kering.
Biasanya kulit kering disebabkan cuaca,
yang semula jadi dan buatan.
Jika anda berada di luar, di kawasan sangat kering,
lembapan disedut melalui kulit dan keluar melalui lapisan berminyak
pada kadar yang terlalu pantas.
Begitu juga dalam cuaca buatan, iaitu, pemanas dan penyaman udara.
Persekitaran ini mewujudkan cuaca kering “di luar”
dan menyedut lembapan daripada kulit anda.
Kehilangan lembapan yang besar, menyebabkan kulit kering.
Saya rasa soalannya ialah:
kenapa kami rasa mampu buat lebih baik untuk menyelesaikan masalah kulit kering?
Alasannya mudah: ketika ini masalah kulit kering diselesaikan,
dengan krim, losen dan mentega.
Produk ini diperbuat daripada air.
Lebih kurang 80% air.
Kulit menolak air.
Maka, apabila anda menyapu krim, anda sering rasa sejuk.
Orang anggap krim itu sejuk,
walhal krim itu sama suhunya dengan benda lain di dalam bilik.
Cuma, air di dalam krim itu tersejat apabila tersentuh kulit
dan apabila ia ditolak, menyebabkan rasa dingin.
Semua air di dalam krim tidak aktif.
Itu tidak menyelesaikan masalah kulit kering anda.
Pada kami, air itu tidak perlu.
Apakah penggantinya?
Sudah tentulah, minyak. Kerana minyak mengekalkan lembapan.
Bukan saja ia minyak: ini minyak gel.
Minyak gel lebih cekap
membendung lembapan berbanding minyak biasa.